A Sanremói dalfesztiválos győzelme után nem sokal az EBU és a RAI bejelentette, hogy Mahmood elfogadta a felkérést Olaszország képviseletére a 64. Eurovíziós Dalfesztiválon, Tel-Avivban. Mivel Olaszország tagja az Eurovíziós Dalfesztivál az automatikusan döntős „Öt Nagy“ országának, ezért a dal csak a május 18-i döntőben versenyzett, de először a második elődöntő május 15-én tartott zsűris főpróbáján adták elő közönség előtt. A produkció első próbáját május 10-én, a másodikat 12-én tartották a verseny helyszínén, az Expo Tel-Aviv 2-es Pavilonjában. A dal a döntőben a fellépési sorrendben a huszonkettedikként csendült fel, a francia Bilal Hassani "Roi" című dala után és a szerb Nevena Božović "Kruna" című dala előtt. A szavazáson a zsűritől 219 pontot, a nézőktől 253 pontot kapott, így összesítve 472 ponttal a második helyen végzett a huszonhat fős mezőnyben. Hat ország (Belgium, Horvátország, Németország, Málta, Észak-Macedónia és San Marino) zsűrijétől és négy ország (Horvátország, Málta, Spanyolország és Svájc) közönségétől a maximális 12 pontot gyűjtötte be. Emellett elnyerte a zeneszerzői Marcel Bezençon-díjat is.